અમદાવાદ: વરસાદ આવવાના એંધાણ વરતાઇ રહ્યાં છે. કપાસના વૈશ્વિક બજારમાં ભાવ ઘટતા ખેડૂતોને પડતર ભાવ કરતાં પણ કપાસના નીચા ભાવ મળ્યા છે. આથી આ વખતે મગફળી સહિત વિવિધ કઠોળનું વાવેતર વધે તેવી શક્યતા પાછળ મગફળીની શોર્ટેજ તથા સ્ટોકિસ્ટોની સટ્ટાકીય એકધારી લેવાલીના પગલે પાછલા પાંચ જ મહિનામાં સિંગતેલના ભાવમાં ડબે રૂ. ૪૦૦નો ઉછાળો નોંધાતો જોવા મળ્યો છે. નોંધનીય છે કે ડિસેમ્બરના અંતમાં સિંગતેલનો ભાવ રૂ. ૧૭૦૦ હતો, જે હાલ વધીને રૂ. ૨૧૦૦ની સપાટી ક્રોસ કરી ગયો છે.